கேள்வி: சந்தோசு யாதவ் (மலையேறுபவர்) - தொழில் பற்றி நீங்கள் என்ன அறிந்துள்ளீர்கள்?
பதில்: 1992ஆம் ஆண்டில், யாதவ் எவரெஸ்ட் சிகரத்தில் ஏறினார், அப்போது இவருக்கு 20 வயது மட்டுமே. இந்தச் சாதனையை நிகழ்த்திய உலகின் மிக இளைய பெண் என்ற பெருமையினை சந்தோசு யாதவ் பெற்றார். ஆனால் 2014ஆம் ஆண்டில் 13 வயது நிறைந்த மாலவத் பூர்ணா இவரின் சாதனையை முறியடித்தார். பன்னிரண்டு மாதங்களுக்குள், யாதவ் ஓர் இந்தோ-நேபாள பெண்கள் பயணத்தில் உறுப்பினரானார். இரண்டாவது முறையாக எவரெஸ்ட் சிகரத்தில் ஏறினார். இதனால் இரண்டு முறை எவரெஸ்ட் சிகரம் ஏறிய முதல் பெண்மணி என்ற சாதனையைப் படைத்தார். இவர் இந்திய - திபெத் எல்லைக் காவல்படை அதிகாரியாகவும் இருந்தார். 1989ஆம் ஆண்டில் நூன் குனுக்கு ஒன்பது நாடுகள் கொண்ட பன்னாட்டு மலை ஏறும் முகாமில் ஒரு பகுதியாக இருந்தார். மேலும், இவர் ஒரு தீவிரச் சுற்றுச்சூழல் ஆர்வலராக இருப்பதால், இமயமலையில் கொட்டப்பட்ட 500 கிலோ கழிவுகளைச் சேகரித்தார். சந்தோசு யாதவுக்கு 1994ஆம் ஆண்டு தேசியச் சாகச விருதும், 2000ஆம் ஆண்டில் பத்மசிறீ விருதும் வழங்கப்பட்டது.
கேள்வி: சந்தோசு யாதவ் (மலையேறுபவர்) - பயணங்கள் பற்றி நீங்கள் என்ன அறிந்துள்ளீர்கள்?
பதில்: * 1999ஆம் ஆண்டில், சந்தோசு யாதவ் எவரெஸ்டில் உள்ள காங்ஷுங் முகத்திற்கு இந்திய மலையேறும் பயணத்தை வழிநடத்தினார். * 2001ஆம் ஆண்டில், எவரெஸ்ட் சிகரத்தின் கிழக்கு முகத்திற்கு ஒரு மலையேறும் குழுவை வழிநடத்தினார்.